19/07/2013 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Información pública. Número de expediente: IN407A 17/2010

Resolución do 19 de xuño de 2013, da Xefatura Territorial da Consellería de Economía e Industria da Coruña, pola que se somete a información pública a petición da autorización administrativa e a declaración de utilidade pública, en concreto, dunha instalación eléctrica nos concellos de Vimianzo e Dumbría (expediente IN407A 17/2010). Para os efectos previstos na Lei 54/1997 do 27 de novembro (B. O. E. N.º 285), do sector eléctrico, e no título VII do Real decreto 1955/2000, do 1 de decembro (B. O. E. n.º 310), sobre autorización de instalacións de enerxía eléctrica, sométese a información pública a petición da autorización administrativa e a declaración de utilidade pública, en concreto, da instalación eléctrica que se cita: Solicitante: Red Eléctrica de España, S. A. U. Domicilio social: Paseo Conde de los Gaitanes, n.º 177, La Moraleja, 28109 Alcobendas (Madrid). Denominación: LAT 220 kV DC E/S en sub. Regoelle das LAT 220 kV Vimianzo-Mazaricos e Mesón do Vento-Dumbría. Situación: concellos de Vimianzo e Dumbría. Características técnicas: Derivada da LAT 220 kV Vimianzo-Mazaricos, en dobre circuíto dúplex, cunha lonxitude de 450 m, en condutor tipo Condor AW e terra-óptico 2 OPGW-TIPO 1-17kA-15.3, montada sobre apoios metálicos de celosía, con inicio no novo apoio de entronque 32 bis situado entre os apoios 32 e 33 da actual liña Vimianzo-Mazaricos e final na subestación Regoelle (expediente IN407A 2009/299). Derivada da LAT 220 kV Mesón do Vento-Dumbría, en circuíto simple dúplex, cunha lonxitude de 1.865 m, en condutor tipo Condor AW e terra-óptico OPGW-TIPO 1-17kA-15.3, montada sobre apoios metálicos de celosía, con inicio no novo apoio de entronque 160N situado na actual traza da LAT Mesón do Vento-Dumbría e final na subestación Regoelle (expediente IN407A 2009/299). A relación concreta e individualizada dos bens ou dereitos afectados polo procedemento de expropiación forzosa figura no anexo. A declaración de utilidade pública, segundo o artigo 54 da Lei 54/1997, levará implícita, en todo caso, a necesidade de ocupación dos bens ou de adquisición dos dereitos afectados e implicará a urxente ocupación para os efectos do artigo 52 da Lei de expropiación forzosa. Todas aquelas persoas ou entidades que se consideren afectadas poderán examina-lo expediente e presentar as súas alegacións nesta Xefatura Territorial, sita no edificio administrativo de Monelos, rúa Vicente Ferrer, 2, 2.º andar, no prazo de vinte días, a partir da última publicación ou notificación individual. É de significar que esta publicación se realiza igualmente para os efectos determinados polo artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, cando os interesados sexan descoñecidos, se ignore o lugar de notificación, ou ben cando, intentada a notificación, non se puidese realizar, e deste xeito dirixir ao Ministerio Fiscal ás dilixencias que se produzan sobre estes, de conformidade co artigo n.º 5 da Lei de 16 de decembro de 1954 sobre expropiación forzosa. A Coruña, 19 de xuño de 2013. Susana Vázquez Romero Xefa territorial da Coruña ANEXO Relación de bens e dereitos de liña aérea e accesos Os organismos oficiais incluísen con carácter informativo e aos efectos dos puntos 2 e 3 do artigo 149 do RD 1955/200 Abreviaturas utilizadas: P. P.-Parcela proxecto, Pol.-Polígono, Parc.-Parcela, S. V.-Servidume voo, Z. S.-Zona de seguridade S. A. e A. T.-Superficie de apoios e anel de terra, S. T.-Superficie de tala, O. T.-Ocupación temporal, A. P.-Acceso ao apoio, S. P.-Servidume de paso. Liña aérea 220 kV de entrada e saída en Regoelle de liña a 220 kV Mazaricos-Vimianzo Concello: Dumbría Concello: Vimianzo Liña aérea 220 kV de entrada e saída en Regoelle de liña a 220 kV Mesón-Dumbría Concello: Dumbría Concello: Vimianzo